rejauldu/bengali-wikipedia huggingface dataset:
গোয়া বিধানসভা হলো ভারতের গোয়া রাজ্যের এককক্ষ বিশিষ্ট আইনসভা। বারদেজের পোরভোরিমে গোয়া রাজ্য বিধানসভা কমপ্লেক্সে বিধানসভার বৈঠক হয়। অষ্টম গোয়া বিধানসভা ৪০ জন সদস্য নিয়ে গঠিত। বিধানসভা বাজেটের দায়িত্বে থাকে, বিধানসভা সামাজিক কর্মসূচি, কৃষি উন্নয়ন, অবকাঠামো উন্নয়ন ইত্যাদির জন্য অর্থ বরাদ্দ করে। এটি কর প্রস্তাব এবং ধার্য করার জন্যও দায়ী।   ইতিহাস  ১৯৬১ সালে পর্তুগিজ শাসনের অবসানের পর, গোয়াকে লেফটেন্যান্ট-গভর্নর হিসাবে লেফটেন্যান্ট জেনারেল কুনহিরামন পালাত ক্যান্ডেথের নেতৃত্বে  সামরিক প্রশাসনের অধীনে রাখা হয়েছিল। ৮ জুন ১৯৬২-এ, সামরিক শাসন বেসামরিক সরকার দ্বারা প্রতিস্থাপিত হয় যখন লেফটেন্যান্ট-গভর্নর ভূখণ্ডের প্রশাসনে তাকে সহায়তা করার জন্য ২৯ জন মনোনীত সদস্যের একটি অনানুষ্ঠানিক পরামর্শক পরিষদ মনোনীত করেন। প্রথম কাউন্সিল ২৪ সেপ্টেম্বর ১৯৬২ জনসাধারণের জন্য উন্মুক্ত একটি সভায় মিলিত হয়েছিল।  ১৯৬৪ সালের ৯ জানুয়ারি সেক্রেটারিয়েট ভবনে (আদিল শাহের প্রাসাদ) প্রথম সমাবেশ অনুষ্ঠিত হয়। তাই, ৯ জানুয়ারী প্রতি বছর গোয়াতে "বিধায়ক দিবস" হিসাবে চিহ্নিত করা হয়। ১৯৮৭ সালে, গোয়া একটি ভারতীয় রাজ্যে পরিণত হয় এবং বিধানসভার আসন সংখ্যা ৪০-এ উন্নীত হয়।  বারদেজের পোরভোরিমে গোয়া রাজ্য বিধানসভা কমপ্লেক্সে বিধানসভা মিলিত হয়। ভবনটির নির্মাণকাজ শুরু হয় ২২ জানুয়ারী ১৯৯৪, এবং শেষ হয় ৫ মার্চ ২০০০ সালে।   তথ্যসূত্র    বহিস্থ সংযোগ   Goa Lok Sabha Election 2019 Results Website  Goa Legislature official site    বিষয়শ্রেণী:গোয়া সরকার বিষয়শ্রেণী:ভারতের রাজ্য বিধানসভা বিষয়শ্রেণী:এক কক্ষবিশিষ্ট আইনসভা
মনিরাজ () (বৈজ্ঞানিক নাম: Cycas pectinata), (), (মনিপুরী ভাষা: Yendang) হচ্ছে সাইকাস গণের চারটির একটি প্রজাতি।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮  বিস্তৃতি ভারত (আসাম, মণিপুর, মেঘালয়, সিকিম, দার্জিলিং), নেপাল, ভুটান, দক্ষিণ চীন (ইউনান), বাংলাদেশ, মায়ানমার, মালয়েশিয়া, কম্বোডিয়া, উত্তর থাইল্যান্ড, লাওস এবং ভিয়েতনাম।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:ভারতের উদ্ভিদ বিষয়শ্রেণী:ভুটানের উদ্ভিদ বিষয়শ্রেণী:চীনের উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:১৮২৬-এ বর্ণিত উদ্ভিদ বিষয়শ্রেণী:বাংলাদেশের রক্ষিত উদ্ভিদ বিষয়শ্রেণী:ভারতীয় উপমহাদেশের উদ্ভিদকুল
আহমদ নুমান (; জন্ম: ১০ নভেম্বর ১৯৯২) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ঈগলস এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১১–১২ মৌসুমে, মালদ্বীপীয় ক্লাব বিজি স্পোর্টসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বিজি স্পোর্টসের হয়ে দুই মৌসুম অতিবাহিত করার পর ২০১৩–১৪ মৌসুমে তিনি ঈগলসে যোগদান করেছেন। মাঝে তিনি এক মৌসুমের জন্য তিনাডুর হয়ে ধারে খেলেছেন।  ২০১২ সালে, নুমান মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ২ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০১৮ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন।   প্রারম্ভিক জীবন  আহমদ নুমান ১৯৯২ সালের ১০ই নভেম্বর তারিখে মালদ্বীপের গুরাইধুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  নুমান মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন।  ২০১৮ সালের ২৩শে মার্চ তারিখে, ২৫ বছর, ৪ মাস ও ১৩ দিন বয়সে, ডান পায়ে ফুটবল খেলায় পারদর্শী নুমান সিঙ্গাপুরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৮৪তম মিনিটে বাম পার্শ্বীয় রক্ষণভাগের খেলোয়াড় মুজুসাজ মুহাম্মদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সিঙ্গাপুর ৩–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে নুমান সর্বমোট ৪ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল মালদ্বীপ  ২০১৮  ৪  ০ ২০১৯  ৮  ০ ২০২১  ৩  ০ সর্বমোট  ১৫  ০   তথ্যসূত্র    বহিঃসংযোগ              বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:এশিয়ান গেমসে মালদ্বীপের প্রতিযোগী বিষয়শ্রেণী:ক্লাব ঈগলসের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
মাইকেল গ্র্যাটজেল (জন্ম ১১ মে ১৯৪৪, জার্মানি) ইকোলে পলিটেকনিক ফ্রেডেরেল দে লসান্নে অধ্যাপনা করেন, যেখানে তিনি ফটোনিকস এবং ইন্টারফেস ল্যাবরেটরিটির নির্দেশনা দেন। তিনি মেসোস্কোপিক-পদার্থগুলিতে শক্তি এবং ইলেক্ট্রন স্থানান্তর প্রতিক্রিয়া এবং তাদের অপটো-ইলেক্ট্রনিক অ্যাপ্লিকেশন গবেষণায় অনন্য অবদান রেখেছেন। তিনি ১৯৮৮ সালে ব্রায়ান ও'রেগান এর সাথে গ্র্যাটজেল-সেল সহ-উদ্ভাবন করেন।  তিনি ১০০০ এরও বেশি প্রকাশনার লেখক, দুটি বই এবং ৮০ টিরও বেশি পেটেন্টের উদ্ভাবক বা সহ-উদ্ভাবক। তিনি কর্নেল বিশ্ববিদ্যালয়ের মেরি আপটন ভিজিটিং প্রফেসর এবং সিঙ্গাপুরের জাতীয় বিশ্ববিদ্যালয়ের একজন বিশিষ্ট ভিজিটিং প্রফেসর ছিলেন। তিনি বর্তমানে কিং আব্দুলাজিজ বিশ্ববিদ্যালয়ের একজন বিশিষ্ট বিজ্ঞানী। তিনি ক্যালিফোর্নিয়া বিশ্ববিদ্যালয়, বার্কলে বিশ্ববিদ্যালয়, ইকোলো নরমলে সুপারিসুরি প্যারিস-স্যাকলে, এবং ডেলফ্ট ইউনিভার্সিটি অফ টেকনোলজি এর একজন আমন্ত্রিত অধ্যাপক ছিলেন।   কর্মজীবন  ১৯৬৮ সালে তিনি বার্লিনের ফ্রি বিশ্ববিদ্যালয় থেকে স্নাতক হন, ১৯৭১ সালে তিনি বার্লিনের টেকনিক্যাল ইউনিভার্সিটিতে প্রাকৃতিক বিজ্ঞানে ডক্টর অব ফিলোসফি অর্জন করেছিলেন। ১৯৭৬ সালে তিনি শারীরিক রসায়নে ডক্টর অফ সায়েন্স অর্জন করেছিলেন। ১৯৭৭ সাল থেকে আজ অবধি তিনি লসান্নের সুইস ফেডারেল ইনস্টিটিউট অফ টেকনোলজিতে অধ্যাপক হিসেবে নিয়োজিত আছেন, যেখানে তিনি ফটোনিকস এবং ইন্টারফেস ল্যাবরেটরি পরিচালনা করেন। তিনি পোস্টডক্টোরাল রিসার্চ ফেলো, প্রভাষক, অধ্যাপক এবং গবেষক হিসেবে বার্লিন ইনস্টিটিউট ফর নিউক্লিয়ার রিসার্চ, বার্কলিনের ফ্রি ইউনিভার্সিটি, ক্যালিফোর্নিয়া বিশ্ববিদ্যালয় বার্কলে, ইকোল নরমলে সুপারিওরি ডি কাচান (প্যারিস), তেল ও গ্যাস গবেষণা তহবিল ইত্যাদি বিভিন্ন প্রতিষ্ঠানে নিয়োজিত ছিলেন।   বৈজ্ঞানিক অর্জন  মাইকেল গ্র্যাটজেল গ্র্যাটজেল-সেলের অন্যতম বিকাশকারী। এটি এক ধরনের সৌরকোষ যেটি সালোকসংশ্লেষণের নীতিগুলিতে পরিচালিত – প্রক্রিয়াটি বায়োকেমিক্যাল পদ্ধতির অনুরূপ এবং উদ্ভিদের দ্বারা আলো-শক্তিকে কার্বোহাইড্রেটে রূপান্তরিত করার মতোই। সিলিকন-ভিত্তিক ব্যাটারির তুলনায় গ্রাটজেল কোষগুলি সহজ এবং স্বল্প ব্যয়ের উপকরণ দ্বারা প্রস্তুত করা সম্ভব।   আকর্ষণীয় তথ্য  গ্রেটজেল সেল-ভিত্তিক ব্যাটারিগুলি সিলিকন ভিত্তিক ফটোসেলের তুলনায় গ্রাহকের পক্ষে আরও সুবিধাজনক - এগুলি নমনীয় এবং বিভিন্ন রঙে তৈরি করা যেতে পারে। উদাহরণস্বরূপ, বিল্ডিংয়ের বিভিন্ন কাঠামোগত উপাদানগুলিতে এটি ব্যবহার এবং বিদ্যুৎ উত্পাদনের জন্য সুবিধাজনক।   তথ্যসূত্র   বিষয়শ্রেণী:পদার্থবিজ্ঞানী বিষয়শ্রেণী:১৯৪৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর জার্মান রসায়নবিদ
পিপলস ন্যাশনাল ফ্রন্ট  (, পিএনএফ) হল মালদ্বীপের একটি রাজনৈতিক দল।   ইতিহাস  মালদ্বীপের প্রাক্তন রাষ্ট্রপতি আবদুল্লাহ ইয়ামিন পিএনসি এবং পিপিএম জোটের মধ্যে অভ্যন্তরীণ দ্বন্দ্বের পরে মালদ্বীপের প্রগ্রেসিভ পার্টি ত্যাগ করে তারপরে নিজের দল করার সিদ্ধান্ত নেন। ইয়ামিন এবং অন্যান্য সদস্যরা বৃহস্পতিবার ২৩ নভেম্বর ২০২৩ নির্বাচন কমিশনে (ইসি) একটি দল করার জন্য অনুরোধ করেছিলেন, কিন্তু ইয়ামিন যেহেতু অর্থ পাচার এবং ঘুষের দোষে সাজা ভোগ করছেন তাই তার কর্তৃত্বের অভাব রয়েছে। এরপর রোববার আবদুল্লাহ ইয়ামিনের সহযোগীরা নতুন দল গঠন নিয়ে আলোচনা করতে ইসিতে যান। পিএনএফ পার্টির ৮ জন প্রতিষ্ঠাতা সদস্য রয়েছেন। তারা হল:   আব্দুল্লাহ ইয়ামিন (নেতা ও সহ-প্রতিষ্ঠাতা)   জাইন আব্দুল্লাহ ইয়ামিন (আইনি প্রতিষ্ঠাতা)   মোহাম্মদ জামিল আহমেদ (সাবেক উপরাষ্ট্রপতি)   আব্দুল্লাহ জিহাদ (সাবেক উপরাষ্ট্রপতি)   আহমদ মোস্তফা   হুসাইন ওয়াহিদ   আদলী ইসমাইল   আলী আদম   ইসির প্রবিধানের কারণে শুধুমাত্র একজন আইনী প্রতিষ্ঠাতা থাকতে পারে এবং তারা আলোচনা করে আব্দুল্লাহ ইয়ামিনের ছেলে জয়ন আব্দুল্লাহ ইয়ামিনকে বেছে নেয়। ২৫ নভেম্বর ২০২৩ (শনিবার) রাতে দলের নাম, লোগো এবং রঙ উন্মোচন করা হয়েছিল। এটি ইয়ামিনের আগের দল পিপলস অ্যালায়েন্স (পিএ) এর কথা মনে করিয়ে দেয় এমন একটি লোগো এবং রঙ গ্রহণ করেছে। তাকে দল গঠনের অনুমতি দেওয়া হয় এবং ইসিতে ৩ হাজার সদস্য ফরম জমা দিতে ৩ মাস সময় দেওয়া হয়।   তথ্যসূত্র   বিষয়শ্রেণী:২০২৩-এ প্রতিষ্ঠিত রাজনৈতিক দল বিষয়শ্রেণী:মালদ্বীপের রাজনৈতিক দল
যোগেশচন্দ্র চৌধুরী  ( ২৮ জুন, ১৮৬৪ - ৯ ফেব্রুয়ারি ১৯৫১) ছিলেন কলকাতার খ‍্যাতনামা ব্যারিস্টার ও  একজন জাতীয়তাবাদী নেতা।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬১৪,  জন্ম ও শিক্ষা জীবন যোগেশচন্দ্র চৌধুরীর জন্ম ১৮৬৪ খ্রিস্টাব্দের ২৮ জুন ব্রিটিশ ভারতের অধুনা বাংলাদেশের পাবনা জেলার অন্তর্গত চাটমোহর উপজেলার হরিপুর গ্রামের এক সম্ভ্রান্ত ব্রাহ্মণ জমিদার পরিবারে। পিতা দুর্গাদাস চৌধুরী ছিলেন কৃষ্ণনগরের ডেপুটি ম্যাজিস্ট্রেট   ও কলকাতার জোড়াসাঁকোর ঠাকুর পরিবারের জামাতা। আশুতোষের মাতা সুকুমারী দেবী ছিলেন রবীন্দ্রনাথের ভগিনী । যোগেশচন্দ্র তার মাতাপিতার তৃতীয় পুত্র। তার সাত সহোদর ভ্রাতার পাঁচ জনই ছিলেন ব্যারিস্টার। তারা হলেন- ব্যারিস্টার আশুতোষ চৌধুরী, ব্যারিস্টার কুমুদনাথ চৌধুরী, ব্যারিস্টার ও সাহিত্যিক প্রমথ চৌধুরী ও ব্যারিস্টার অনাথনাথ চৌধুরী। তার দুই ভগিনীর মধ্যে প্রসন্নময়ী ছিলেন অগ্রজা ও অন্যজন ছিলেন মৃণালিনী। যোগেশচন্দ্র কলকাতার  প্রেসিডেন্সি কলেজে পড়াশোনার পর ১৮৮৬ খ্রিস্টাব্দে  কলকাতা বিশ্ববিদ্যালয়ের স্নাতকোত্তর ডিগ্রি অর্জন করেন। কিছুদিন তিনি মেট্রোপলিটন কলেজ অধুনা   বিদ্যাসাগর কলেজে রসায়ন ও পদার্থবিজ্ঞানে অধ্যাপনা করেন। তারপর ইংল্যান্ডে গিয়ে আইন পরীক্ষায় পাশ করে স্বদেশে ফেরেন।  কর্মজীবন ১৮৯৫ খ্রিস্টাব্দে কলকাতা হাইকোর্টে ব্যারিস্টারি শুরু করে খ্যাতিমান হন। পাশাপাশি নানা জাতীয়তাবাদী ক্রিয়াকলাপে যুক্ত ছিলেন। ১৮৯৬ খ্রিস্টাব্দে তিনি কলকাতায় অনুষ্ঠিত ভারতীয় জাতীয় কংগ্রেসের এর দ্বাদশ বার্ষিক অধিবেশনে  দ্বারকানাথ গঙ্গোপাধ্যায়ের সঙ্গে স্বদেশী দ্রব্যের প্রদর্শনী করেন। ১৯০০ খ্রিস্টাব্দে কংগ্রেসের লাহোর অধিবেশনে শিল্প সম্পর্কিত কমিটির সদস্য নির্বাচিত হন।   যোগেশচন্দ্র আইন বিষয়ক ক্যালকাটা উইকলি নোটস্ পত্রিকার প্রতিষ্ঠাতা-সম্পাদক ছিলেন। এছাড়াও, তিনি ভারতের জাতীয় মহাসমিতির অন্যতম পৃষ্ঠপোষক ও পরামর্শদাতা ছিলেন।  মৃত্যু ১৯৫১ খ্রিস্টাব্দের ৯ ফেব্রুয়ারি কলকাতায় যোগেশচন্দ্রের প্রয়াণ ঘটে।  ১৯৭০ খ্রিস্টাব্দে ভারতীয় সেনাবাহিনীর প্রধান জয়ন্ত নাথ চৌধুরী এবং আইনজীবী, শিক্ষাবিদ রণদেব চৌধুরীর গুরুত্বপূর্ণ ভূমিকায় চৌধুরী ফাউন্ডেশন ট্রাস্ট দক্ষিণ কলকাতায় প্রতিষ্ঠা করে যোগেশচন্দ্র চৌধুরী আইন কলেজ।  তথ্যসূত্র   বিষয়শ্রেণী:১৮৬৪-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:পাবনা জেলার ব্যক্তি বিষয়শ্রেণী:বাঙালি আইনজীবী বিষয়শ্রেণী:ভারতীয় আইনজীবী বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
আন্দ্রেয়া হং মারা একজন মার্কিন রাজনীতিবিদ এবং মানবাধিকার কর্মী, যিনি নিউ ইয়র্ক রাজ্য সিনেটে কুইন্‌স ডিস্ট্রিক্ট ১৩ এর প্রতিনিধিত্ব করার জন্য প্রতিদ্বন্দ্বিতা করেন। তিনি আর্কাস ফাউন্ডেশনের যোগাযোগ বিভাগে কাজ করতেন। তিনি ফ্রিডম ফর অল আমেরিকানস এবং জাস্ট ডিটেনশন ইন্টারন্যাশনালের বোর্ডে দায়িত্ব পালন করেন।  ২০১৮ সালের নভেম্বরে মারা ট্রান্সজেন্ডার লিগ্যাল ডিফেন্স অ্যান্ড এডুকেশন ফান্ডের নির্বাহী পরিচালক নিযুক্ত হন।   ব্যক্তিগত জীবন  মারা দক্ষিণ কোরিয়ার সিউলে জন্মগ্রহণ করেন এবং শিশু হিসেবে তাকে দত্তক নেওয়া হয়। তিনি নিউ ইয়র্কের অলবানিতে একজন খাদ্য বিশারদ মায়ের কাছে বেড়ে ওঠেন। ষষ্ঠ শ্রেণীতে পড়ার সময় মারা তার বাবা-মায়ের কাছে সমকামী হিসেবে পরিচিত হয়ে ওঠে এবং মাধ্যমিক বিদ্যালয়ে থাকাকালীন তাকে নির্যাতন করা হয়। তিনি উচ্চ বিদ্যালয়ে সকল শিক্ষার্থীদের জন্য মর্যাদা আইনের পক্ষে ছিলেন, যা তার সরকারি পদের আকাঙ্ক্ষাকে জাগিয়ে তোলে।  ২০০৩ সালে তিনি নিউ ইয়র্কের উত্তর-পশ্চিমে জিলিসেনে চাকরি নেন এবং ট্রান্সজেন্ডার হিসেবে আত্মপ্রকাশ করেন। তিনি ২০০৮ সালে পেস বিশ্ববিদ্যালয় থেকে স্নাতক পাশ করেন। তার আগের পাড়ায় হিজড়া পরিচয়ের কারণে আক্রমণের শিকার হওয়ার পর ২০০৯ সালে তিনি জ্যাকসন হাইটসে চলে আসেন।।  নোডুটডল আয়োজিত কোরিয়া ভ্রমণের অংশগ্রহণকারী হিসেবে মারা তার জন্মদাত্রীর সাথে দেখা করেন। ২০১২ সালে তিনি হাফপোস্টের একটি ব্লগ পোস্ট লিখেন, যেখানে তিনি তার দক্ষিণ কোরীয় জন্মদাত্রীর কাছে একজন ট্রান্সজেন্ডার নারী হিসেবে আত্মপ্রকাশ করার গল্প বর্ণনা করেন এবং পোস্টটি দ্রুত ছড়িয়ে যায়।  মারা বিবাহ বন্ধনে আবদ্ধ হন। তার বাগদত্তা ড্রু একজন কোরীয় মার্কিন দত্তকপ্রাপ্ত।   রাজনৈতিক জীবন  মারা জিলিসেনের এলজিবিটি ওকালতিতে একজন প্রকাশনা ব্যবস্থাপক হিসেবে এবং গ্ল্যাডে একজন উর্ধ্বতন গণমাধ্যম কৌশলী হিসেবে কাজ করেন। বর্তমানে তিনি আর্কাস ফাউন্ডেশনে কাজ করছেন। তিনি একসময় অ্যাডভোকেটস ফর ট্রান্স ইকুয়ালিটির বোর্ডে দায়িত্ব পালন করেন।  এলজিবিটির পক্ষে ওকালতি ছাড়াও মারা কোরীয় একীকরণের একজন সমর্থক এবং নোডুটডলে কাজ করেন।  ২০১৮ সালের ৬ ফেব্রুয়ারি মারা স্বাস্থ্যসেবা সংস্কার, পরিবহন, সাশ্রয়ী মূল্যের আবাসন এবং নিরাপত্তাকে তার আইনী অগ্রাধিকার হিসেবে উল্লেখ করে নিউ ইয়র্ক রাজ্য সিনেটের জন্য তার প্রার্থীতা ঘোষণা করেন।   পুরস্কার ও স্বীকৃতি   হোয়াইট হাউজের পরবর্তী প্রজন্মের এলজিবিটি নেতা  ২০১২ সালে দি অ্যাডভোকেটসের ৪০ অনূর্ধ্ব ৪০-এর একজন   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:মার্কিন দত্তকপ্রাপ্ত বিষয়শ্রেণী:রূপান্তরকামী অধিকার কর্মী বিষয়শ্রেণী:মার্কিন মানবাধিকার কর্মী
কাহালগাঁও সুপার থার্মাল পাওয়ার স্টেশনটি বিহারের ভাগলপুর জেলার কাহালগাঁওয়ে গড়ে উঠেছে। এটি একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি ভারত সরকারের অধীনস্থ সংস্থা এনটিপিসি লিমিটেড দ্বারা পরিচালনা করা হয়। বিদ্যুৎ কেন্দ্রটি ১৯৯২ সালে চালু হয়।  জ্বালানি  বিদ্যুৎ কেন্দ্রটিতে জ্বালানি হিসাবে মহানদী কয়লা ক্ষেত্রের কয়লা ব্যবহার করা হয়। বিদ্যুৎ কেন্দ্রে কয়লা সরবরাহের জন্য মহানদী কোল ফিল্ডস লিমিটেডের সঙ্গে সংস্থার জ্বালানি সরবরাহ চুক্তি রয়েছে।  উৎপাদন ক্ষমতা বিদ্যুৎ কেন্দ্রটির মোট ২,৩৪০ মেগাওয়াট বিদ্যুৎ উৎপাদন ক্ষমতা রয়েছে। কেন্দ্রটি ৩০০ মেগাওয়াট বিদ্যুৎ উৎপাদন সক্ষম বিশিষ্ট ২ টি ইউনিট এবং ৫০০ মেগাওয়াট বিদ্যুৎ উৎপাদন সক্ষম বিশিষ্ট ৩ ইউনিট নিয়ে গঠিত।  তথ্যসূত্র  বিষয়শ্রেণী:বিহারের কয়লাভিত্তিক বিদ্যুৎ কেন্দ্র বিষয়শ্রেণী:ভাগলপুর জেলা
হিন্দু মহাকাব্য মহাভারতের আঞ্চলিক সংস্করণে, অহিলাবতী, মৌরভি, মৌরবি এবং কামকণ্ঠিকা নামেও পরিচিত, ছিলেন ঘটোৎকচের স্ত্রী।   কিংবদন্তি  অহিলাবতী বা মৌরবী ছিলেন দানব নরকাসুরের সেনাপতি মুরের কন্যা। ভগবান কৃষ্ণ তার স্ত্রী সত্যভামা সহ নরকাসুরকে পরাস্ত করার নিমিত্তে যাত্রা করেন। প্রথমে মৌরবী সত্যভামার সাথে যুদ্ধ করেন। কৃষ্ণ নরকাসুরকে হত্যা করার পর মৌরবীর পিতা মুরকে হত্যা করেন। মৌরবী তার বাবার মৃত্যুর প্রতিশোধ নেওয়ার সিদ্ধান্ত নেন। তবে, কৃষ্ণের দেবত্ব উপলব্ধি করার পরে, তিনি আত্মসমর্পণ করেন। কৃষ্ণ তাকে প্রতিশ্রুতি দিয়ে সান্ত্বনা দেন যে শীঘ্রই তার বিয়ে হবে।   লোককথা  অহিলাবতী ছিলেন নাগ কন্যা (সর্প কন্যা)। তিনি ছিলেন দেবতা শিবের পবিত্র সর্প বাসুকীর কন্যা। কাহিনী অনুসারে, শিবের স্ত্রী পার্বতী শিবকে বাসি ফুল দেওয়ার জন্য অহিলাবতীকে অভিশাপ দিয়েছিলেন।   তথ্যসূত্র   বিষয়শ্রেণী:হিন্দু পৌরাণিক চরিত্র
পঞ্চম বিক্রমাদিত্য (রাজত্বকাল: ১০০৮–১০১৫ খ্রিস্টাব্দ) রাজা সত্যাশ্রয়ের পরে পশ্চিম চালুক্য সিংহাসনে আরোহণ করেন। তাঁর জন্মগত নাম ছিল দশবর্মণ (ওরফে যশোবর্মণ)। তিনি ছিলেন এই রাজবংশের প্রতিষ্ঠাতা দ্বিতীয় তৈলপ ও তাঁর পত্নী ভাগ্যবতীর কনিষ্ঠ পুত্র। সত্যাশ্রয়ের ভ্রাতুষ্পুত্র পঞ্চম বিক্রমাদিত্যের নাতিদীর্ঘ রাজত্বকাল ছিল ঘটনাবিরল। তাঁর পরে তাঁর ভ্রাতা দ্বিতীয় জয়সিংহ ১০১৫ খ্রিস্টাব্দে সিংহাসনে আরোহণ করেন।   তথ্যসূত্র    গ্রন্থপঞ্জি   Nilakanta Sastri, K. A. (1955). A History of South India, OUP, New Delhi (Reprinted 2002).    বিষয়শ্রেণী:১০১৫-এ মৃত্যু বিষয়শ্রেণী:পশ্চিম চালুক্য সাম্রাজ্য বিষয়শ্রেণী:১১শ শতাব্দীর ভারতীয় রাজশাসক
রাজকুমার ঠুকরাল, একজন ভারতীয় রাজনীতিবিদ এবং ভারতীয় জনতা পার্টির সদস্য। ঠুকরাল উধম সিং নগর জেলার রুদ্রপুর বিধানসভা কেন্দ্র থেকে উত্তরাখণ্ড বিধানসভার নির্বাচিত সদস্য। Police hounding BJP MLA Rajkumar Thukral, alleges Balraj PassiHe is big criminal of 2012 riots in rudrapur.My NetaAbsconding BJP MLA surrenders    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরাখণ্ডের ভারতীয় জনতা পার্টির রাজনীতিবিদ বিষয়শ্রেণী:উত্তরাখণ্ড বিধানসভার সদস্য ২০১৭-২০২২
ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://archive.today/20120719092614/http://slam.canoe.ca/SlamWrestlingPPV/may1_backlash.html এটি ব্যাকল্যাশ কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০০০ সালের ৩০শে এপ্রিল তারিখে মার্কিন যুক্তরাষ্ট্রের ওয়াশিংটন ডিসির ক্যাপিটাল ওয়ান এরিনায় অনুষ্ঠিত হয়েছে।  এই অনুষ্ঠানে সর্বমোট নয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য রক ডাব্লিউডাব্লিউএফ চ্যাম্পিয়নশিপ ম্যাচে ট্রিপল এইচকে পরাজিত করেছে। অন্যান্য শীর্ষস্থানীয় ম্যাচে, ক্রিস বেনোয়া ডাব্লিউডাব্লিউএফ আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে ক্রিস জেরিকোকে এবং ডাব্লিউডাব্লিউএফ হার্ডকোর চ্যাম্পিয়নশিপ ম্যাচে ক্র্যাশ হোলি ম্যাট হার্ডি, জেফ হার্ডি, হার্ডকোর হোলি, পেরি সেটার্ন ও ট্যাজকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি ব্যাকল্যাশ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো ব্যাকল্যাশ অনুষ্ঠিত হয়েছে।  ২০০০ সালের এই অনুষ্ঠানটি ব্যাকল্যাশ কালানুক্রমিকের প্রথম অনুষ্ঠান ছিল, যা ৩০শে এপ্রিল তারিখে মার্কিন যুক্তরাষ্ট্রের ওয়াশিংটন ডিসির ক্যাপিটাল ওয়ান এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০০ ব্যাকল্যাশ বিষয়শ্রেণী:এপ্রিল ২০০০-এ মার্কিন যুক্তরাষ্ট্রে ঘটনা বিষয়শ্রেণী:ওয়াশিংটন ডিসিতে পেশাদার কুস্তি
থাম্ব|স্যার রবার্ট কটন সংগৃহীত লিন্ডিসফার্ন গসপেলস, বর্তমানে ব্রিটিশ গ্রন্থাগারে রক্ষিত। কটন বা কটনিয়ান গ্রন্থাগার হল একদা পুরাদ্রব্য-সংগ্রাহক ও গ্রন্থপ্রেমী স্যার রবার্ট ব্রুস কটন এমপি-র (১৫৭১-১৬৩১) মালিকানাধীন পাণ্ডুলিপির সংগ্রহ। এই সংগ্রহটিই পরবর্তীকালে ব্রিটিশ গ্রন্থাগারের মূল ভিত্তিতে পরিণত হয়েছিল। পাণ্ডুলিপিগুলি এখন ব্রিটিশ গ্রন্থাগারেই রক্ষিত হয়েছে। মঠসমূহের অবলুপ্তির পরে বিভিন্ন মঠের গ্রন্থাগারে রক্ষিত বহু বহুমূল্য ও প্রাচীন পাণ্ডুলিপি বিভিন্ন ব্যক্তি সংগ্রহ করতে শুরু করেন। তাঁদের অনেকেই এগুলির সাংস্কৃতিক মূল্য অবগত ছিলেন না। কটন দক্ষতার সঙ্গে এই ধরনের প্রাচীন নথিপত্র খুঁজে বের করেন, কিনে নেন এবং সংরক্ষণ করতে থাকেন। ফ্র্যান্সিস বেকন, ওয়াল্টার রেলিগ ও জেমস আশার সহ সেই যুগের অগ্রণী গবেষকেরা এই গ্রন্থাগার ব্যবহার করতেন। রিচার্ড জেমস ছিলেন গ্রন্থাগারিক। কিছুকালের জন্য এই গ্রন্থাগারটি একটি বিশেষ গুরুত্বের অধিকারী হয়েছিল, সেই সময় বেউলফ ও স্যার গাউইন অ্যান্ড দ্য গ্রিন নাইট-এর মতো রচনার একমাত্র কপি এখানে রক্ষিত ছিল।   তথ্যসূত্র    গ্রন্থপঞ্জি            বহিঃসংযোগ     British Library Digitized Manuscripts Online   British Library Images Online         বিষয়শ্রেণী:মধ্য ইংরেজি সাহিত্য বিষয়শ্রেণী:প্রাচীন ইংরেজি সাহিত্য
ইলদিজ হামিদিয়ে মসজিদ () বা ইলদিজ মসজিদ () হলো তুরস্কের ইস্তাম্বুলের বেশিকতাশ জেলার ইলদিজ এলাকায় ইলদিজ প্রাসাদের পথে অবস্থিত একটি উসমানীয় রাজকীয় মসজিদ। ১৮৮৪ থেকে ১৮৮৬ সালের মধ্যে নির্মিত মসজিদটি উসমানীয় সুলতান দ্বিতীয় আব্দুল হামিদ দ্বারা চালু করা হয়। মসজিদটি একটি আয়তাকার পরিকল্পনায় নির্মিত ও এতে একটি মিনার রয়েছে। মসজিদের স্থাপত্য নব্য-গথিক শৈলী ও ধ্রুপদী উসমানীয় মোটিফের সংমিশ্রণ। সিরিয়ার দামেস্কের মারজেহ চত্বরে দ্বিতীয় আব্দুল হামিদ দ্বারা নির্মিত ব্রোঞ্জের কলোনেডের উপরে ইলদিজ মসজিদের একটি প্রতিরূপ মূর্তি রয়েছে।  ৪ আগস্ট ২০১৭ তারিখে ২.৭ কোটি তুর্কি লিরা ($৭৬ লাখ) ব্যয়ে ৪ বছর সংস্কার কাজের পরে মসজিদটি রাষ্ট্রপতি রেজেপ তাইয়িপ এরদোয়ান পুনরায় চালু করেছিলেন।   দ্বিতীয় আব্দুল হামিদকে হত্যাচেষ্টা  বাম|থাম্ব|250x250পিক্সেল|অভ্যন্তরীণ গম্বুজ ডান|থাম্ব|250x250পিক্সেল|১৯শ শতাব্দীর শেষের দিকে উসমানীয় রাষ্ট্রীয় অনুষ্ঠানের সময় ইলদিজ হামিদিয়ে মসজিদ। ১৯০৫ সালের ২১ জুলাইয়ে আর্মেনীয় বিপ্লবী ফেডারেশনের সদস্যরা মসজিদের সামনে একটি ঘোড়ার গাড়িতে বোমা রেখে দ্বিতীয় আব্দুল হামিদকে হত্যা করার চেষ্টা করে, এটি ইলদিজ হত্যাচেষ্টা নামে পরিচিত একটি ঘটনা। একটি অপ্রত্যাশিত বিলম্বের কারণে বোমাটি সুলতানকে হত্যা করতে ব্যর্থ হয় হলেও ঘটনায় ২৬ জন নিহত ও আরও ৫৮ জন আহত হয়েছিলো। দ্বিতীয় আব্দুল হামিদ সরকার কর্তৃক হামিদীয় গণহত্যায় আর্মেনীয় ও উসমানীয় সাম্রাজ্যের অন্যান্য সংখ্যালঘুদের বিরুদ্ধে হত্যাকাণ্ড ও গণহত্যার প্রতিক্রিয়া হিসেবে এই প্রচেষ্টা করা হয়েছিলো।   আরও দেখুন   ইলদিজ হত্যাচেষ্টা  ইলদিজ প্রাসাদ  ইলদিজ ঘড়ি মিনার  মসজিদের তালিকা  উসমানীয় স্থাপত্য   তথ্যসূত্র       বহিঃসংযোগ    ইলদিজ হামিদিয়ে মসজিদের ছবি   বিষয়শ্রেণী:ইস্তাম্বুলের উসমানীয় মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইলদিজ প্রাসাদ বিষয়শ্রেণী:বেশিকতাশ বিষয়শ্রেণী:১৮৮৬-এ সম্পন্ন মসজিদ
সিমরনজিত কৌর বাথ (জন্ম ১৯৯৫) পাঞ্জাবের একজন ভারতীয় অপেশাদার বক্সার । তিনি ২০১১ সাল থেকে আন্তর্জাতিকভাবে ভারতের প্রতিনিধিত্ব করেছেন। কৌর ২০১৮ এআইবিএ উইমেন ওয়ার্ল্ড বক্সিং চ্যাম্পিয়নশিপে ভারতের হয়ে একটি ব্রোঞ্জ মেডেল জিতেছেন। তিনি ভারতীয় মহিলা বক্সিংয়ের অংশ ছিলেন এবং ৬৪ কেজি বিভাগে তুরস্কের ইস্তাম্বুলের আহমেট কমার্ট আন্তর্জাতিক বক্সিং টুর্নামেন্টে স্বর্ণপদক জিতেছিলেন। তিনিই পাঞ্জাবের প্রথম মহিলা যিনি বক্সিংয়ে অলিম্পিকে অংশ নেবেন। ২০২০র ৯ই মার্চ তিনি ২০২০ টোকিও অলিম্পিকের জন্যে কোটা স্থান অর্জন করেছেন।।   জীবনের প্রথমার্ধ  সিমরনজিতের জন্ম ১৯৯৫ সালের ১০ই জুলাই পাঞ্জাবের চকরে, কমল জিত সিং ও রাজপাল কৌরের ঘরে।  বড় ভাইবোনরাও বক্সিংয়ে যাওয়ার পরে সিমরনজিতকেও তার মা মুষ্টিযুদ্ধে অংশ নেওয়ার জন্যে উত্সাহিত করেছিলেন।   বক্সিং ক্যারিয়ার  ২০১১ সালে, কৌর পাতিয়ালায় ষষ্ঠ জুনিয়র মহিলা জাতীয় বক্সিং চ্যাম্পিয়নশিপে একটি ব্রোঞ্জ পদক জিতেছিলেন।  ২০১৮ সালে, তিনি 4৪ কেজি বিভাগে তুরস্কের ইস্তাম্বুলের আহমেট কমার্ট আন্তর্জাতিক বক্সিং টুর্নামেন্টে স্বর্ণ জিতেছিলেন।  সিমরনজিত ভারতের নয়াদিল্লিতে অনুষ্ঠিত  ২০১৮  এআইবিএ মহিলা বিশ্ব বক্সিং চ্যাম্পিয়নশিপে মেরি কমের নেতৃত্বাধীন ১০ সদস্যের ভারতীয় দলের অংশ ছিলেন।  তিনি ভারতের পক্ষে ৬৪ কেজি লাইট ওয়েলটার ওয়েট বিভাগে ব্রোঞ্জ পদক জিতেছিলেন।  ২০১৯ সালে, কৌর ইন্দোনেশিয়ার লাবুয়ান বাজুতে অনুষ্ঠিত ২৩ তম প্রেসিডেন্ট'স কাপ আন্তর্জাতিক বক্সিং টুর্নামেন্টে স্বর্ণপদক জিতেছিলেন।  টোকিও অলিম্পিকের জন্য যোগ্যতা অর্জনের জন্য ২০২০ সালের মার্চ মাসে জর্ডানের আম্মানে অনুষ্ঠিত এশিয়ান বক্সিং অলিম্পিক বাছাইপর্বে মহিলাদের হালকা ওজনের (৫৭-৬০ কেজি) বিভাগে চূড়ান্ত লড়াইয়ের পরে সিমরনজিৎ কৌর রৌপ্য অর্জন করেছিলেন।   তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী মুষ্টিযোদ্ধা বিষয়শ্রেণী:এআইবিএ নারী বিশ্ব মুষ্টিযোদ্ধা চ্যাম্পিয়নশিপের পদকপ্রাপ্ত বিষয়শ্রেণী:২১শ শতাব্দীর ভারতীয় নারী বিষয়শ্রেণী:অর্জুন পুরস্কার প্রাপক বিষয়শ্রেণী:২০২০ গ্রীষ্মকালীন অলিম্পিকের মুষ্টিযোদ্ধা বিষয়শ্রেণী:পাঞ্জাব, ভারতের নারী ক্রীড়াবিদ বিষয়শ্রেণী:লুধিয়ানা জেলার ব্যক্তি
থাম্ব|300x300পিক্সেল|নিবন্ধ অনুসন্ধান থেকে আউটপুট  পেটস্ক্যান হল একটি বাহ্যিক সরঞ্জাম যা নির্দিষ্ট মানদণ্ডের ভিত্তিতে বিষয়শ্রেণী অনুযায়ী নিবন্ধ, অসম্পূর্ণ নিবন্ধ, ছবি ও বিষয়শ্রেণী খুঁজে বের করার জন্য ব্যবহৃত হয়। এটি দুটি নির্দিষ্ট বিষয়শ্রেণীর অন্তর্গত সমস্ত নিবন্ধ খুঁজে পেতেও ব্যবহার করা যেতে পারে। পেটস্ক্যান তৈরি করেছেন জার্মান উইকিপিডিয়ান ডুসেন্ট্রিব এবং উইকিমিডিয়া ফাউন্ডেশনের ক্লাউড কম্পিউটিংয়ের অংশ হিসাবে এটি ক্লাউড ভিপিএস-এ পরিচালনা করা হয়।Until 2014 most tools were run on the toolserver, a previous service provided by Wikimedia Deutschland e.V. সরঞ্জামটি ম্যাগনাস মানস্কে তিনবার পুনঃলিখন করেছেন, প্রথমে পিএইচপিতে, তারপরে সি++ এবং সর্বশেষ রাস্ট-এ।   উৎস    নির্দেশনা  বাগ রিপোর্ট  গ্রাফানা মেট্রিক্স  নথির পাতা  টেমপ্লেট:পেটস্ক্যান - "স্ক্যান" টেমপ্লেট যা স্বয়ংক্রিয়ভাবে একটি পেটস্ক্যান অনুসন্ধানের লিংক তৈরি করে।   ব্যবহার এবং ধারণা  ইংরেজি উইকিপিডিয়া কীভাবে পেটস্ক্যান ব্যবহার করে তার কয়েকটি উদাহরণ:   অপসারণ বাছাই জন্য নিবন্ধ খুঁজে বের করা, উদাহরণ  একটি শিক্ষামূলক প্রকল্পের জন্য নিবন্ধগুলি সন্ধান করা (শ্রেণী): ক্লাস বিষয়ের সাথে সম্পর্কিত একটি বিভাগের মধ্যে স্টাবগুলির জন্য অনুসন্ধান করুন  একটি নির্দিষ্ট টেমপ্লেট সহ নির্দিষ্ট নিবন্ধগুলি সন্ধান করা, যেমন টেমপ্লেট সহ বৈশিষ্ট্যযুক্ত নিবন্ধ      (নীচের বক্স দেখুন)   আরো দেখুন    উইকিপিডিয়া:বিভাগ ছেদ  উইকিপিডিয়া:শ্রেণীকরণ  সাহায্য:বিভাগ   মন্তব্য